Vynechaná menštruácia
Dobrý deň, užívam antikoncepciu Sirmya 2mg (zatiaľ len 1.mesiac). Počas tohto mesiaca som mala celý čas špinenie a po doužívaní blistru mi aj po 5 dňoch stále neprišla menštruácia. Je to normálne pri prvom mesiaci užívania antikoncepcie?
Dobrý deň
Ďakujeme za Vašu otázku
Vplyvom užívania antikoncepcie môže mať menštruácia dlhší alebo kratší priebeh, môže byť silnejšia alebo slabšia. Pri tom všetkom sa môže objaviť aj špinenie a nepravidelné krvácanie. Je to úplne normálne napríklad aj v čase, keď je táto antikoncepcie pre vás nová, t.j. neužívate ju dlhšie ako 3 mesiace. Po tomto období sa zväčša cyklus a jeho intenzita ustáli.
Keďže nepoznám váš zdravotný stav ani potrebné informácie na zhodnotenie tohto stavu, odporúčam vám kontaktovať vášho gynekológa, ktorý vám podá bližšie informácie.
Prajem pekný zvyšok dňa
S pozdravom, PharmDr. Lucia Kubáňová